চমক সৃষ্টি করেছেন আরেক ইংলিশ পেসার টাইমাল মিলস। যার বেইজ প্রাইজ ছিল মাত্র ৫০ লাখ রুপি, অথচ তাকে ১২ কোটি রুপিতে কিনে নিয়েছে রয়েল চ্যালেঞ্জার্স ব্যাঙ্গালুরু। বেইজ প্রাইজের ২৪ গুণ বেশি দামে বিক্রি হয়েছেন মিলস। দল পেয়েছেন আফগানিস্তানের অলরাউন্ডার মোহাম্মদ নবী ও ১৮ বছর বয়সী লেগ স্পিনার রশিদ খান। দুই আফগান তারকাকেই কিনে নিয়েছে বর্তমান চ্যাম্পিয়ন সান রাইজার্স হায়দরাবাদ। নবীর মূল্য ৩০ লাখ কিন্তু রশিদ খানের মূল্য ৪ কোটি। এছাড়া সংযুক্ত আরব আমিরাতের ব্যাটসম্যান চিরাগ সুরীও দল পেয়েছেন। নেদারল্যান্ডের রায়ান টেন ডেসকাটের পর এবার প্রথম এক সঙ্গে আইসিসির অ্যাসোসিয়েট দেশের তিন ক্রিকেটার আইপিএলে সুযোগ পেলেন।